Mem mọ aJizọs arọl bọ siẹn ade phọ, odị aghaạph ghan ni ibadị amem ilọ olhogh phọ ophọn phọ: “Odẹ r’onhiin lọgh eegu.” (Ex 20:12; Mat 15:4) AJizọs o/ghiilaan ghan oghaạph, idị eḍighi bọ odị “asooromi loor” angọ odẹ r’onhiin odị mem iḍoọgh phọ odị. (Luk 2:51) Mem dị odị m’amhanhạm, odị amhiịn ni mọ omaạr opogh onhiin phọ odị mem dị odị m’amhugh. —Jọn 19:26, 27.
Rodon kẹn, iḍoọgh aKristẹn phọ abuphẹ ronaghanhạn bọ, koḅilhẹ osooromhi loor oḅaanhaạn odẹ r’onhiin roḍeenhaan ghan olhọgh eegu. Olhọgh phọ ophọn o/kpọ ukpe esi. Ghalamọ r’amem dị bidị mokpọ, oḍeenhaan ghan ni olhọgh eegu esi osighẹ ghan oromha abidị. (Pr 23:22) Enhọn eten oḍeenhaan olhọgh eegu p’omhaạr ghan ophogh abidị, r’ongọ ghan ikpoki mem lọ ewạ. (1Tim 5:8) Mughumọ nạ maḍighi okpokolho oki obobọ nạ ko/ḍighi, osooromhi ghan aloor oḅaanhaạn abidị, eḍighi ekpanhạ eten olhọgh eegu.
POGH IDORONHEẸN ASIKATUN PHỌ OGHOL BỌ MỌ HOW CAN I TALK TO MY PARENTS? KỤ APHANYANHAẠN SIPURU PHỌ EDAPHẠN BỌ SIẸN:
Uḍighi ika kụ eeni amem re/dugh ghan bọ oḅaanhaạn odẹ r’onhiin anạ?
Ika kụ edị nạ kaḍeenhaan olhọgh eegu odẹ r’onhiin anạ mem dị nạ raḅaanhaạn bidị?
Uḍighi ika kụ emhạn bọ ni maạr olhọgh iyaạm oḅaanhaạn odẹ r’onhiin anạ? (Pr 15:22)